Bispedømmet Palm Beach i delstaten Florida
Bispedømmet Brooklyn i delstaten New York
**Thomas Vose Daily** (23. september 1927 i Belmont i Massachusetts i USA, død 14. mai 2017 i Douglaston i Queens i New York City) var en amerikansk katolsk prelat og biskop av Brooklyn.

Liv og virke
------------

### Bakgrunn

Thomas Vose Daily studerte ved Boston College og senere ved *St. John's Seminary* i Brighton i Massachusetts. Han ble ordinert til prest den 10. januar 1952 av kardinal Richard Cushing for erkebispedømmet Boston. Han vle kapellan i *St. Ann's church* i Wollaston i Quincy, og of forble der ut tiåret.

I 1960 sluttet han seg til *Missionary Society of St. James the Apostle*. Han var misjonær i Peru i Limatamboområdet i Cusco fra 1960 til 1965.I *Vår Frue av himmelopptagelsen* i Limatambo kan man se dåpsprotokollene med hans signatur. Kirken og den gamle prestegården bygget av de amerikanske prestene står fortsatt (2022).

Deretter ble han ved tilbakekomst til Bostonatter tilknyttet *St. Ann's*, og samtidig var han sekretær for erkebiskopen av Boston, kardinal Humberto Sousa Medeiros, og biskoppelig vikar for temporalia. 

### Hjelpebiskop i Boston

Pave Paul VI utnevnte ham 31. desember 1974 til hjelpebiskop i Boston og titulærbiskop av *Bladia*. Erkebiskopen av Boston, kardinal Humberto Sousa Medeiros, bispeviet ham den 11. februar året etter; medkonsekratorer var hjelpebiskopene i Boston Thomas Joseph Riley og Lawrence Joseph Riley. I 1976 ble han utnevnt til generalvikar. På grunn av sine spanskkunnskaper fikk han særlige oppgaver knyttet til erkebispedømmet spansktalende sjelesorg.

### Biskop av Palm Beach i Florida

Den 17. juli 1984 ble han utnevnt av pave Johannes Paul II til den første biskopen av Palm Beach. Blant hans mest notable handlinger var hans personlige deltakelse og ledelse av *pro-life* bønnevaker nær lokale abortklinikker.

### Biskop av Brooklyn

Han ble utnevnt til biskop av Brooklyn 20. februar 1990, og ble innsatt i embedet 18. april samme år. Kort tid etter, som svar på en journalists spørsmål, uttalte han at guvernøren i New York, Mario Cuomo, ikke ville bli ønsket velkommen som taler på funksjoner i bispedømmets menigheter på grunn av hans pro-abort-stanspunkter, direkte i motsetning til den katolske lære.

Hans embedstid var preget av de rasemessige spenninger og av økonomisk motgang i Brooklyn. 

Sammen med Knights of Columbus var bispedømmet Brooklyn vertskap for pave Johannes Paul II den 6. oktober 1995, som feiret en messe på Aqueduct Race Track.

Den 1. august 2003 aksepterte pave Johannes Paul II hans aldersbetingede avskjedssøknad.

### Død

Biskop Daily døde 15. mai 2017 på *Bishop Mugavero Residence* i Douglaston i Queens, i en alder av 89 år.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) \* bispeviet 1566
* Kardinal Girolamo Bernerio (1540–1611) \*1586
* Erkebiskop Galeazzo Sanvitale (1566–1622) \*1604
* Kardinal Ludovico Ludovisi (1595–1632) \*1621
* Kardinal Luigi Caetani (1595–1642) \*1622
* Kardinal Ulderico Carpegna (1595–1679) \*1630
* Kardinal Paluzzo Paluzzi Altieri degli Albertoni (1623–1698) \*1666
* Pave Benedikt XIII (1649–1730) \*1675
* Pave Benedikt XIV (1675–1758) \*1724
* Pave Klemens XIII (1693–1769) \*1743
* Kardinal Alessandro Mattei (1744–1820) \*1767
* Kardinal Pietro Francesco Galleffi (1770–1837) \*1819
* Kardinal Giacomo Filippo Fransoni (1775–1856) \*1822
* Kardinal Carlo Sacconi (1808–1889) \*1851
* Kardinal Edward Henry Howard of Norfolk (1829–1892) \*1872
* Kardinal Mariano Rampolla del Tindaro (1843–1913) \*1882
* Kardinal Rafael Merry del Val y Zulueta (1865–1930) \*1900
* Kardinal Giovanni Vincenzo Bonzano (1867–1927) \*1912
* Erkebiskop John Gregory Murray (1877-1956) \*1920
* Biskop James Louis Connolly (1894-1986) \*1945
* Kardinal Humberto Sousa Medeiros (1915–1983) \*1912
* Biskop *Thomas Vose Daily* (1927–2017) \*1974

Referanser
----------

1. ↑  Thomas Daily, retired Bishop of Brooklyn & Queens, dies in Douglaston at age 89
2. ↑  «Bishop Thomas V. Daily». *Diocese of Brooklyn*. Arkivert fra originalen 18. mai 2008. Besøkt 15. mai 2017.
3. ↑  {Ari L. Goldman, New York Times: *New Brooklyn Bishop to Bar Cuomo Over Abortion* 21. februar 1990, lest 15. mai 2017
4. ↑  Kandra, Greg (15. mai 2017). «RIP, Bishop Thomas Daily». *Aleteia* **(engelsk)**.
5. ↑  «Most Rev. Thomas V. Daily, Bishop Emeritus of Brooklyn, dies at 89». *Brooklyn Daily Eagle*. 15. mai 2017. Besøkt 15. mai 2017.
6. ↑  www.catholic-hierarchy.org daily, lest 15. desember 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND **·** LCCN
 |